  Виталий Пронин Ижкарысь Космонавтъёслэн парказы 8-тӥ июле семьялы но яратонлы сӥзем нунал пусйиськоз. Кар администрация ивортэмъя, Ижкарын улӥсьёсыз возьма тунсыко программа: эктонъёс, ӵошатсконъёс, шудонъёс, пӧртэм мастер-классъёс. Та ужрадэ котькуд семья лыктыны быгатэ.Шор площадьысь валтӥсь сцена вылын 18 часысен 20 часозь — «Любви все возрасты покорны» эктон но шулдыръяськон программа.Космонавтъёслэн парказы 18 часысен 20 часозь:«Пока все дома» - визьсынан шудон, «Загляните в семейный альбом» - асфальт вылын гожъяськон, «Дружна спортивная семья» - ӵошатсконъёс. Та вакытэ ик радъясько оберегъёс лэсьтонъя мастер-классъёс - «Семейная мастерская».«Ударник» кинотеатрын 17 часысен 20 часозь - «Семейная гостиная» мультифейерверк.Та праздникез Россиын пусъё 2008-тӥ арысен Светлана Медведева ӵектэмъя. Валтӥсь ужрадъёс ортчо Владимир улосвылысь Муром карын. Туэ отчы пыриськозы Брангурт песянайёс но.Туспуктэмез: izhlife.ru Теги: Ижкар Космонавтъёслэнпарксы  